Proiectul privind Învățământul Secundar (ROSE)

Schema de Granturi pentru Universități din Proiectul privind Învățământul Secundar – ROSE

Beneficiar: Universitatea din Craiova

Titlul subproiectului: Amfiteatrul Studenției

Acord de grant nr. 10/SGU/PV/I din data de 06.07.2017

**Termeni de referință pentru**

**Achizitie consultanti individuali - Însoțitori elevi/consilieri școlari,**

**4 persoane - 2017**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr.10/SGU/PV/I/06.07.2017, semnat cu MEN-UMPFE, Universitatea din Craiova accesat în cadrul Schemei de Granturi pentru Universități derulate în cadrul Proiectul privind Învățământul Secundar - ROSE, un grant în valoare de 530.886,04 LEI pentru implementarea subproiectului Școala de vară "Amfiteatrul Studenției" și intenționează să utilizeze o parte din fonduri pentru consilierea, însoțirea și consultanța elevilor pe toată durata Scolii de vară.

**2. Obiectiv**

Datorita faptului ca elevii care fac parte din GT **sunt minori**, aceștia au nevoie pe toata perioada Scolii de vara de însoțitorii/consilieri școlari care sa le ofere suportul si sa le asigure consilierea pe perioada derulării activităților.

Obiectivul acestor servicii de consultanță îl reprezintă, deci,*asigurarea participării elevilor la a toate activitățile din cadrul proiectului și îndeplinirea rezultatelor așteptate ale proiectului*.

**3. Scopul serviciilor**

* Însoțirea elevilor pe întreaga perioadă de desfășurare a Școlii de vară de la locul de cazare, la locul de derulare al activităților și, ulterior, către locul de cazare;
* Consilierea directă a elevilor din grupul țintă;
* Identificarea și rezolvarea oricăror probleme apărute în rândul elevilor;
* Asigurarea îndeplinirii de către elevi a sarcinilor și obiectivelor din cadrul proiectului;
* Menținerea legăturii permanente cu coordonatorul activităților din partea beneficiarului ;
* Însoțirea elevilor în vizitele tematice, vizitele de studii și activitățile extracurriculare.

**4. Livrabile**

Ca rezultat al serviciilor descrise mai sus, Consultantul/Însoțitorul va trebui să transmită următoarele livrabile:

* *liste de prezențe zilnice;*
* *Raport activitate Școală de vară*

Livrabilele vor fi predate în termen de 5 zile de la finalizarea Școlii de vară.

**5. Cerințe privind calificarea Consultanților**

În baza experienței în domeniu, Consultantului/Însoțitorului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul Schemei de Granturi pentru Universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții/Însoțitorii sunt următoarele:

- Studii de licență/postuniversitare;

- Minim 1 Curs de specializare în domeniul formării/ educației continue;

- Minim 2 participări la activități extracurriculare cu elevii;

- Experienţă profesională în domeniul formării/educației/coaching-consiliere tineri (min. 2 ani profesor diriginte/consilier educativ/director/director adjunct)

- Experienţa profesională în proiecte educaționale dedicate grupurilor dezavantajate reprezintă un avantaj;

- Responsabil comisie metodică;

- Titular la școala de proveniență a elevilor pe care îi însoțește/coordonează constituie un avantaj.

**6. Alți termeni relevanți**

**Durata serviciilor.**

*Serviciile consultanților vor fi necesare în perioada 27.08.2017-10.09.2017, cu un număr total de 84 h/persoana.*

**Locație.**

*Consultanții își vor desfășura activitatea în Craiova la sediul beneficiarului, în locația unde se va asigura cazarea și masa, precum și în locațiile București și Sibiu unde se vor derula vizitele de studiu și tematice.*

**Raportare.**

Consultanții vor raporta zilnic coordonatorului de sub-proiect, prezenta elevilor și orice alte potențiale probleme apărute.

**Facilități oferite de Beneficiar.**

- Acces la computere și alte echipamente necesare, acces la spațiile de formare, acces la toate activitățile derulate cu elevii.

**Confidențialitate.** Consultantul nu trebuie sa comunice nici unei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.

Nume: Dragos Tutunea

Funcție: Director Grant

Semnătură